Page:Gospel of Saint John in West-Saxon.djvu/112

68 10. Đāra sācerda ealdras þōhton þæt hig woldon Lazarum ofslēan;

11. for þām þe manega fōron fram þām Iudeon for his þingon, and gelȳfdon on þone Hǣlend.

12. On mergen mycel menio þe cōm tō þām freolsdage, þā hig gehȳrdon þæt sē Hǣlend cōm tō Ierusalem,

13. hī nāmon palmtrȳwa twigu, and ēodon ūt ongean hine, and clypedon, Sī Israhela Cing hāl and geblētsod þe cōm on Drihtnes naman.

14. And sē Hǣlend gemētte ānne assan and rād onuppan þām; swā hit āwriten ys,

15. Ne ondrǣd þū, Siones dohtor; nū þīn cing cymp uppan assan folan sittende.

16. Ne undergēton hys leorningcnihtas þās þing ǣrest; ac þā sē ǣlend wæs gewuldrod, þā gemundon hig þæt þās þing wāron āwritene be him, and þās þing hig dydon him.

17. Sēo menio þe wæs mid him, þā hē Ladzarum clypode of ðǣre byrgene and hine āwehte of dēaðe, cȳðde gewitnesse.

18. And for ðī him cōm sēo menio ongēan, for ðām þe hī gehȳrdon þæt hē worhte þæt tācn.